गुजरात में 57 लाख से अधिक की अवैध शराब जब्त
Publish Date: September 12 2018 03:54:33pm
देवभूमी द्वारका (उत्तम हिन्दू न्यूज): गुजरात में देवभूमी द्वारका जिले के भाणवड क्षेत्र में स्थानीय अपराध ब्यूरो (एलसीबी) ने बुधवार को एक ट्रक से उतारी जा रही 57 लाख रुपये से अधिक की अवैध शराब जब्त कर ली।
पुलिस ने बताया कि एक सूचना के आधार पर राणपर गांव के धीगेश्वर महादेव के मंदिर के निकट बरडा डुंगर पर तड़के छापा मारा गया। इस दौरान वहां एक ट्रक से उतारी जा रही अवैध शराब की 11 सौ 88 पेटी में 14 हजार 256 बोतलें बरामद की गयीं। लेकिन आरोपी मौके से फरार हो गये। बरामद अवैध शराब की कीमत 57 लाख 24 सौ रुपये आंकी गई।
पुलिस ने मामला दर्ज कर लिया और आरोपियों को पकड़ने के प्रयास कर रही है।